[pic] | EURÓPAI BIZOTTSÁG |

Brüsszel, 2010.4.27.

COM(2010)182 végleges

Javaslat

AZ EURÓPAI PARLAMENT ÉS A TANÁCS HATÁROZATA

az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (EGF/2010/000 TA 2010 - Technikai segítségnyújtás a Bizottság kezdeményezésére)

INDOKOLÁS

A költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i, az Európai Parlament, a Tanács és a Bizottság közötti intézményközi megállapodás[1] a pénzügyi keret vonatkozó fejezeteinek felső korlátain felül évi legfeljebb 500 millió EUR összegben lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét (28. pont).

Az EGAA-ból érkező hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza.

A KÉRELEM ÖSSZEFOGLALÁSA ÉS ELEMZÉS

Fő adatok:

EGAA-referenciaszám EGF/2010/000

Európai Bizottság Technikai támogatás

Adminisztratív kiadások: költségvetés EUR-ban: 1 110 000

Adminisztratív kiadások aránya (felső korlát: 0,35%) 0,22 %

Az 1927/2006/EK rendelet 8. cikke (1) bekezdése értelmében a Bizottság kezdeményezésére évente az EGAA éves maximális összegének 0,35%-a felhasználható technikai támogatásra.

A finanszírozandó technikai támogatás és a becsült költségek bontása

1. A hozzájárulást az 1927/2006/EK rendelet 8. cikkének (1) és (4) bekezdésében és 9. cikkének (2) bekezdésében említett kiadásokra fordítják az alábbi részletezés szerint.

2. Nyomonkövetés : A Bizottság párhuzamos tanulmányok sorozatát tervezi elkészíteni a folyamatban lévő EGAA-ügyek végrehajtásával kapcsolatban. A tanulmányok nyomon követik a végrehajtást, megvizsgálják az erős és gyenge pontokat, bemutatják a sikereket, és útmutatást nyújtanak a jövőben megvalósítandó esetekre, az értékelők számára pedig hasznos gyakorlati példákkal szolgálnak. Az első tíz tanulmány 2010-ben indul, egyenként körülbelül 25 000 EUR költséggel, tehát összesen körülbelül 250 000 EUR értékben.

3. Tájékoztatás : Az 1927/2006/EK rendelet 9. cikkének (2) bekezdése értelmében a Bizottság által létrehozandó és karbantartandó EGAA-weboldalt rendszeresen frissítik és fejlesztik, valamint minden új információt lefordítanak valamennyi uniós nyelvre. A sajtóanyagot kinyomtatják, valamint elkészítik, lefordítják, kinyomtatják és terjesztik az EGAA éves jelentését. Az EGAA általános ismertsége és láthatósága növekedni fog. Az EGAA-t különféle bizottsági kiadványokban és audiovizuális tevékenységek útján is megjelenítik. Ezek költsége 2010-ben a becslések szerint 240 000 EUR lesz.

4. Adatbázis létrehozása: Sor kerül egy az elbocsátási esetek stádiumairól és a munkavállalók mind az elbocsátás, mind az ismételt munkábaállás során szerzett tapasztalataival kapcsolatos adatok gyűjtésére irányuló tanulmány elkészítésére egy körülbelül 50 000 EUR értékű szolgáltatási szerződés keretében. A Bizottságnak ezekre a tanulmányokra az 1927/2006/EK rendelet tagállamok általi végrehajtásának javítása érdekében van szüksége.

5. Adminisztratív és technikai támogatás : Az EGAA kapcsolattartóiból álló, 27 – azaz tagállamonként egy – tagú szakértői csoport[3] 2010-ben két ülést tart, ülésenként 35 000 EUR, azaz a becslések szerint összesen 70 000 EUR költségvetéssel.

6. Ezen kívül a Bizottság megszervezi a tagállamok közötti legjobb gyakorlatok cseréjét, lehetővé téve, hogy az EGAA végrehajtása terén tapasztalattal rendelkező résztvevők hálózatot hozzanak létre egymás között, valamint a dokumentumok és a jelentések elkészítése során munkájukat szakértő segítse. 2010-ben ezeknek az üléseknek a témája a tagállamokban az EGAA-ellenőrzéseket végző ellenőrökkel történő információ- és tapasztalatcsere lesz. A tagállamok ellenőrei – mivel hosszú időre van szükség ahhoz, hogy az EGAA-ügyek ellenőrzésre kész stádiumba jussanak – még tapasztalatlanok az ezen a téren, és kifejezték igényüket az egymással és a Bizottság ellenőreivel történő információ- és tapasztalatcserére. E tevékenység becsült költsége 200 000 EUR.

7. Értékelés: 2010-ben megkezdik az EGAA félidős értékelését az 1927/2006/EK rendelet 17. cikke (1) bekezdésének a) pontjában foglaltak szerint. Az EGAA-ra vonatkozó értékelési keretszerződéseket 2009-ben túl későn hagyták jóvá ahhoz, hogy még abban az évben elkezdődjön a munka, ezért az első kötelezettségvállalásokat – az eredeti tervnek megfelelően 300 000 EUR összegben – elhalasztották.

Tételek | Becsült szám | Becsült érték / tétel (eur-ban) | Összköltség (eur-ban) |

Nyomonkövetés: tanulmányok a végrehajtásról | 10 | 25 000 | 250 000 |

Információs tevékenység | Különféle | Különféle | 240 000 |

Adatbázis létrehozása | 1 | 50 000 | 50 000 |

Adminisztratív és technikai támogatás: az egaa-kapcsolattartók szakértői csoportjának ülései | 2 | 35 000 | 70 000 |

Adminisztratív és technikai támogatás: szeminárium az egaa végrehajtásáról | 2 | 100 000 | 200 000 |

Értékelés | 1 | 300 000 | 300 000 |

Becsült összköltség | 1 110 000 |

Finanszírozás

8. Az EGAA számára rendelkezésre álló teljes éves összeg 500 millió EUR. Az 1927/2006/EK rendelet 8. cikke (1) bekezdése értelmében ezen összeg 0,35 %-a (azaz 1 750 000 EUR) a Bizottság kezdeményezésére évente felhasználható technikai támogatásra. Jelenleg a 2010. évi teljes összeg rendelkezésre áll, technikai támogatásra még semmit nem fordítottak.

9. A Bizottság kezdeményezésére a technikai támogatásra javasolt hozzájárulás 2010-ben 1 110 000 EUR. A fenti összeg mobilizálását követően 640 000 EUR összeg marad elérhető az év során a későbbiekben esetlegesen felmerülő további igények esetére.

10. Figyelembe véve az Alapból folyósítható hozzájárulásnak az 1927/2006/EK rendelet 8. cikkének (1) bekezdése alapján meghatározott maximális összegét, továbbá az előirányzatok átcsoportosításához megállapított mozgásteret, a Bizottság javaslatot tesz a fent említett teljes összeg folyósítására az EGAA-ból; az összeg a pénzügyi keret 1a. fejezetében különítendő el.

11. Az EGAA mobilizálására tett javaslat révén a Bizottság a 2006. május 17-i intézményközi megállapodás 28. pontjával összhangban kezdeményezi az egyszerűsített háromoldalú eljárást, hogy biztosítsa a költségvetési hatóság két ágának egyetértését az EGAA igénybevételének szükségességét és az igényelt összegeket illetően. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre a mobilizálásra irányuló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni.

12. A Bizottság a 2010. évi költségvetés kötelezettségvállalási és kifizetési előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően.

Javaslat

AZ EURÓPAI PARLAMENT ÉS A TANÁCS HATÁROZATA

az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (EGF/2010/000 TA 2010 - Technikai segítségnyújtás a Bizottság kezdeményezésére)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre,

tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[4] és különösen annak 28. pontjára,

tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[5] és különösen annak 8. cikkének (2) bekezdésére,

tekintettel a Bizottság javaslatára[6],

mivel:

(1) Az Európai Globalizációs Alkalmazkodási Alapot (EGAA) azzal a céllal hozták létre, hogy kiegészítő támogatást nyújtson a világkereskedelemben bekövetkezett fő strukturális változások következményei által sújtott elbocsátott munkavállalóknak, és segítse őket a munkaerőpiacra történő ismételt beilleszkedésben.

(2) A 2009. május 1-je után benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

(3) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

(4) Az 1927/2006/EK rendelet értelmében az éves maximális összeg 0,35%-a a Bizottság kezdeményezésére minden évben igénybe vehető technikai támogatásra. A Bizottság ezért 1 110 000 EUR összeg mobilizálását javasolja.

(5) Az EGAA-t ezért technikai támogatás nyújtása érdekében a Bizottság kezdeményezésére mobilizálni kell,

ELFOGADTA EZT A HATÁROZATOT:

1. cikk

Az Európai Unió 2010. évi általános költségvetésének keretein belül mobilizálni kell az Európai Globalizációs Alkalmazkodási Alapot (EGAA), hogy az 1 110 000 EUR összeg kötelezettségvállalási és kifizetési előirányzatokban rendelkezésre álljon.

2. cikk

E határozatot közzé kell tenni az Európai Unió Hivatalos Lapjában .

Kelt Brüsszelben,

az Európai Parlament részéről a Tanács részéről

az elnök az elnök

[1] HL C 139., 2006.6.14., 1. o.

[2] HL L 406., 2006.12.30., 1. o.

[3] http://ec.europa.eu/transparency/regexpert/detail.cfm?ref=2100

[4] HL C 139., 2006.6.14., 1. o.

[5] HL L 406., 2006.12.30., 1. o.

[6] HL C […], […], […]. o.